NaiveNeuron/SloPal huggingface dataset:
Mikloško, Jozef, poslanec NR SR (2014-02-06):
Ďakujem. Hovoriť o expremiérovi Dzurindovi nebude ľahké. A to sa mi teraz stalo. Ja myslím, že to bol fundovaný prejav bez žlče a v snahe niečo zlepšiť. Čiže hodnotím ho pozitívne. Musím z môjho veľa vyškrtať, pretože už mi všeličo pán Dzurinda povedal. Je to šéf Centra pre európske inštitúcie. Viete že existuje taký think-tank v EPP, vysoká funkcia európska. Dzurinda bol 8 rokov premiérom. Pod jeho vedením sme sa dostali do EÚ, NATO. Na to by sme nemali zabudnúť. Vtedy sme doháňali dva roky stratené Mečiarom. Ja som ho zažil mnohokrát, v Taliansku, kde naozaj premiéri uznávali a závideli to, že 8 rokov má Slovensko jedného premiéra, ktorý vydržal v tých silných tlakoch a tak ďalej. Jeden taliansky premiér, keď poviem meno, tak Mikimu to poškodí, ho volal Miki. (Povedané s úsmevom.) Iste viete, kto to bol. A teda ho uznával v čase, keď ešte aj on bol veľmi slávny. Ja si myslím už posledne, je to trocha vtipné, že Miki dostal dva štichy v Košiciach. To som ti vonkoncom nezazlieval. Keď som bol v Ríme, tak Feldek dostal 5 štichov, keď sa poklonil niekde Dantemu. A urobilo mu to tam veľkú popularitu. Takže to ti troška zazlievam, že si si to príliš zazlieval. Ďakujem.
B. Bugár, podpredseda NR SR: (2005-09-21):
Pokračujeme prvým čítaním o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a o zmene a doplnení niektorých zákonov (tlač 1276). Pán podpredseda vlády, nech sa páči, môžete uviesť vládny návrh.
Číž, Miroslav, podpredseda NR SR (2015-01-28):
Pán poslanec, ale pravdepodobne pánom Pavlisom sa budeme zaoberať, pokiaľ budete mať túžbu predložiť návrh. Teraz máme vrátený návrh zákona o verejnom obstarávaní. Ak si teraz vystrieľate všetky patróny, budete to musieť opakovať, ak náhodou dáte návrh. Navrhujem predsa len, aby sme skúsili sa vrátiť k textu rokovacieho poriadku, jeho výkladu, pán poslanec, a ak by bolo možné venovať sa teda predmetu rokovania, schválenému bodu programu.
M. Hort, podpredseda NR SR: (2008-09-18):
Pýtam sa pána ministra, či chce využiť právo záverečného slova ako navrhovateľ. Nie. Pán spravodajca? Nie. Prerušujem rokovanie o tomto bode programu. A teraz pristúpime k ďalšiemu bodu, ktorým je druhé čítanie o vládnom návrhu zákona, ktorým sa mení a dopĺňa zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov a o zmene a doplnení niektorých zákonov . Vládny návrh zákona ste dostali pred prvým čítaním ako tlač 649 a spoločnú správu výborov máte ako tlač 649a. Opäť poprosím pána ministra Jahnátka, aby vládny návrh zákona odôvodnil. Nech sa páči.
Hrušovský, Pavol, podpredseda NR SR (2010-09-08):
Pán poslanec Glváč.
Kazda, Radovan, poslanec NR SR (2020-09-16):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, pre financie a rozpočet, výboru pre hospodárske záležitosti. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Glváč, Martin, podpredseda NR SR (2017-02-02):
(Povedané súbežne s rečníčkou.) Pani poslankyňa, to nie je procedurálny návrh.
Danko, Andrej, predseda NR SR (2017-05-10):
Aj pani poslankyne Kiššovej. (Hlasovanie.) Prítomných 137 poslancov, za 59, proti 69, zdržalo sa 9. Konštatujem, že sme uvedenú námietku poslancov neschválili.
Lipšic, Daniel, poslanec NR SR (2014-11-10):
Pán predseda, keby ste sa možno opýtali na všeobecný súhlas, lebo toto nie je téma opozičných poslancov. Premiér Fico tu niekoho obvinil a potom zbabelo ušiel. To nie je ani nejaký prejav nejakej veľkej odvahy, ani, ani ničoho v zásade. Potom zbalil nohy na plecia. Neviem teda, kde on, v akom rade stál, keď sa rozdávala odvaha, ale v tom rade kritickom asi naozaj nie. A chápem to, to znamená, nie je to téma, ktorú otvárajú opoziční poslanci, preto si myslím, že bol adekvátny aj návrh pána poslanca Abrhana. Vy zodpovedáte za celý parlament. Ak vám nevadí, že šéf výkonnej moci takýmto spôsobom bez akýchkoľvek dôkazov, len tak proste porozprával toto, tak znevažujete podľa mojej mienky celý parlament. A potom naozaj parlament vyzerá len taká, taká predĺžená filiálka vlády a vládnej strany, čo je teda dosť smutn... (Prerušenie vystúpenia časomerom.)
Hraško, Igor, poslanec NR SR (2014-11-09):
Ďakujem pekne za slovo, pán predsedajúci. V rámci môjho procedurálneho návrhu by som sa chcel verejne ospravedlniť dcére poslankyni Tomanovej Petronele za to, že som uviedol citáciu vo svojom prejave z elektronickej verzie denníka SME, zverejneného v utorok 5. marca 2013 o 20.49 hod., kde sa písalo na konci článku: „Centrum vzdelávania sa dostalo do povedomia za prvej vlády Roberta Fica, keď vtedajšia ministerka práce Viera Tomanová dosadila za jeho šéfa Ivana Bernátka po tom, ako pre výhrady premiéra skončil ako riaditeľ Sociálnej poisťovne. Tomanová pôvodne prosila Fica, aby vyhodený Bernátek mohol ísť do Bruselu. Jej tajnú prosbu zachytil mikrofón televízie Markíza. Týždenník Plus 7 dní v auguste 2007 písal, ako sa Bernátek stretáva s Tomanovej dcérou Petronelou.“ Za toto sa verejne ospravedlňujem.
Laššáková, Jana, podpredsedníčka NR SR (2014-11-09):
Pán poslanec, tak skutočne už buďte. Keby niekto na vás... (Reakcia z pléna.) Ale čo vy tu vykrikujete. (Reakcie z pléna.) No ale skutočne už asi vám nervy praskajú. (Ruch v pléne.) Nech sa páči, pani poslankyňa.
Dostál, Ondrej, poslanec NR SR (2020-06-04):
Pán poslanec Baránik, tvoje vystúpenie mi pripomenulo tú opakovanú skúsenosť, ktorú s tebou mám, že hovoríš veci priamo, hovoríš ich natvrdo. Niekedy, keď ich ľudia počúvajú, tak majú pocit, že, preboha, však to tak nemôže byť, to on určite preháňa. A priznám sa, že aj ja niekedy na začiatku som niekedy mal ten dojem, ale po tom, čo sme sa za uplynulé dva roky dozvedeli o tom, akým spôsobom funguje na Slovensku prokuratúra, akým spôsobom funguje na Slovensku polícia, akým spôsobom fungujú na Slovensku súdy, tak musím uznať, že nepreháňaš, že iba priamo, otvorene a natvrdo pomenúvaš stav vecí. A tak je to aj s tou prokuratúrou. Ja som úplne udivený, keď sú schopní predstavitelia strany SMER – sociálna demokracia hovoriť o nejakej politizácii prokuratúry po tom, ako tu fungoval Dobroslav Trnka ako generálny prokurátor, kde sa ich minister chodil baviť do jeho pracovne, ako by mu generálny prokurátor mohol pomôcť v jeho kauze, a zároveň sa smiali na tom, ako ich koaličný partner oklamal ešte, partner Slota, oklamal ešte aj ich predsedu, predsedu Fica a dobre sa na tom zabávali. Keď SMER bol schopný tohoto Dobroslava Trnku, nie nepopísaný list, ale tohoto Dobroslava Trnku opakovane navrhovať za generálneho prokurátora, sa im zdal vhodným kandidátom. A potom tam mal pána Čižnára, presadil tam pána Čižnára, ktorý síce sa vyhrážal rozpútaním pekla, ale pohol sa k niečomu až vtedy, keď bol pod mediálnym tlakom. Tak ak SMER hovorí o politizácii prokuratúry, je to smiešne.
Andreánsky, Ladislav, poslanec NR SR (2019-10-22):
Ďakujem, pán predseda. Vážený pán predseda, vážené pani poslankyne, páni poslanci, Národná rada Slovenskej republiky uznesením č. 2010 z 12. septembra 2019 pridelila vládny návrh zákona, ktorým sa mení a dopĺňa zákon Slovenskej národnej rady č. 323/1992 Zb. o notároch a notárskej činnosti, tzv. Notársky poriadok, v znení neskorších predpisov a ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti, tzv. Exekučný poriadok, a o zmene a doplnení ďalších zákonov v znení neskorších predpisov (tlač 1606), na prerokovanie Ústavnoprávnemu výboru Národnej rady Slovenskej republiky, a to aj ako gestorskému výboru, a určila lehotu na jeho prerokovanie v druhom čítaní. Ústavnoprávny výbor vládny návrh zákona prerokoval a odporúčal ho Národnej rade schváliť. Z uznesenia ústavnoprávneho výboru vyplýva jeden pozmeňujúci a doplňujúci návrh. Gestorský výbor odporúča schváliť predmetný pozmeňujúci a doplňujúci návrh. Gestorský výbor odporúča Národnej rade vládny návrh zákona schváliť aj ako celok v znení pozmeňujúceho a doplňujúceho návrhu. Správa ústavnoprávneho výboru o prerokovaní vládneho návrhu zákona (tlač 1606a) bola schválená uznesením ústavnoprávneho výboru č. 763 z 15. októbra 2019. Týmto uznesením ma výbor ako spravodajcu poveril, aby som na schôdzi Národnej rady informoval o výsledku rokovania a pri rokovaní o vládnom návrhu zákona predkladal návrhy v zmysle príslušných ustanovení zákona o rokovacom poriadku Národnej rady. Pán predseda, otvorte, prosím, rozpravu.
Figeľ, Ján, podpredseda NR SR (2013-09-18):
Ďakujem pekne. Ja by som rád pánovi kolegovi Kamenickému povedal, že ešte aj v tom, ako cituje čísla alebo sa pýta, potvrdzuje tú mentalitu, ktorú musíme prekonávať vo vlastnom záujme. Hovoril o tom, ako lacno si požičiavame, ako lacno si požičiavame! Ja by som rád prešiel do situácie a do mentality, ako postupne splácame alebo obraciame túto situáciu na oddlžovanie, na oddlžovanie! Nie je umenie požičať. To aj sociálne závislí dokážu. Ale pozrite, ako vyzerajú deti a perspektíva. Nerobte toto so Slovenskom! Nerobte ho závislým na tomto momentálnom politickom vašom zameraní, že ľudia si zaslúžia istoty, rozumej, niektorí ľudia a veľké istoty, a ostatným rastie neistota. Čo sa týka PPP, my a ja osobne nie sme anti-PPP, že všetko, čo sa touto skratkou dá realizovať, je zlé od princípu. Ale tie dva balíky, a dokonca aj niektoré ďalšie by som mohol citovať, sa potvrdili, nieže si myslím, potvrdili ako protiústavné, podvodné a predražené. Prečo? Akým právom? Podvodom na kom? Myslíte, že na niekom? Na všetkých. Kto na tom zarobil? Kam mali ísť tie stovky miliónov? Komu? To už je otázka na tých, ktorí to podpisovali, obhajovali a dokonca aj ďalej plánujú. Pretože ja si myslím, že keď toto nevadilo ministrovi financií, ktorý sa volal Ján Počiatek, tak to nebude vadiť ani ministrovi, ktorý sa volá Ján Počiatek, len je na doprave teraz. A to je ten vzťah, že jachta, Dubaj. A riešime čo? Sociálnu politiku? Myslíte, že tam... (Prerušenie vystúpenia časomerom.)
Zemanová, Anna, poslankyňa NR SR (2023-02-03):
Ďakujem pekne za slovo. No áno, vaše vyjadrenie bolo emotívne, ale nekorektné. A ja som emotívne reagovala z lavice, nemusela som. Ale istým spôsobom musela, pretože ťažko sa počúvajú slová, ktoré sú klamstvom a zavádzaním a útočia na človeka, ktorý tu nesedí a nemôže sa, nemôže sa brániť. A to klamstvo a zavádzanie o to viac ma šokuje od vás, lebo som vás považovala za čestného človeka, ktorý si aj pamätá. Pretože čo sa týka, veď spájali, spojili ste niekoľko zákonov dokopy a musím uviesť na správnu mieru, že SaS voči dvom tretinám sociálnych opatrení pomoci tehotným ženám nemáme nič k sociálnym a ekonomickým. Viete veľmi dobre, a pri ix návrhoch by sme vedeli súhlasiť možno s dvoma tretinami návrhov, ktoré sa navrhujú ako pomoc, skutočná pomoc sociálna, ekonomická tehotným ženám. Čo sa týka ale predmetu zákona samotného, o ktorom teraz rokujeme, no tak prečo idete nakupovať? Keď sa hovorí, že spoločnosť je, spoločnosť je kresťanská a kresťan hovorí, že v nedeľu nemá ísť nakupovať, ako je možné, že tie obchodné centrá sú plné? Tak nikto vás nenúti ísť nakupovať (rečníčka si odkašľala), pardon, a nikto nenúti ani tú pokladníčku so zbraňou pri hlave, aby sedela za tou pokladňou. Nuž tak ako ten trh práce dnes je dostatočne veľký, aby si možno mohla nájsť prácu. A možno práve im vyhovuje, že ide v nedeľu a cez týždeň môže byť doma. Nechajme tým ľuďom vybrať. A keď ľudia naozaj nebudú chodiť nakupovať, samotní tí obchodníci usúdia, že nie je to výhodné, že keď zívajú prázdnotou tie obchody. Ako boli obchodné reťazce, že 24 hodín nonstop otvorené, no skrátili tie hodiny, lebo bolo to neefektívne a nemusel nikto nikoho nútiť zákonom upravovať svoju pracovnú dobu.
Hlina, Alojz, poslanec NR SR (2013-03-13):
Ďakujem pekne. Je, že keď hľadáte zmysel práce, a jeden z ďalších, ktorý teda by som si možno aj ja našiel, schopnosť sebaovládania a aj vlastne že takého, výdrže počúvať, ale potom si poviete, že niekde sa stala chyba, že pokiaľ by ste tratili vlastne čas tým, že musíte počúvať pána Martvoňa. Že naozaj, ja mám pochopenie, všetci sme dietky Božie, ako by povedal kolega Škripek, ale niekedy tá úbohosť predháňa všetko možné, aj vaše najbúrlivejšie predstavy. A potom si poviete, fíha, niekde musí byť nejaká hranica, že za toto už asi nepôjdeme. Čiže naozaj aj vy, čo nominujete v SMER-e, ja vám nechcem do nejakej personálnej politiky sa pliesť, ale naozaj zvážte, lebo v zásade tuná je problém, pán Stromček, aj pán Paška hovorili, že to dehonestuje prácu poslancov, že sa zverejňujú zábery z kamier. Prácu poslanca zdehonestujú príspevky a la pán Martvoň. Viete, to sú naozaj vážne veci a pre tých ľudí to je dôležité, lebo toto viac poškodzuje. Nechcem sa k tomu, čo tam splietal, vyjadrovať. Poďme k pánovi Poliačikovi, on predsa len je o niekoľko rovín inde. Áno, presne to som ja hovoril, že je to o dôvere a, žiaľ, musíme sa, možno sa alebo verím, že sa zhodneme v tom, že tú dôveru sme dávno stratili, keď tu sa ľudia, ktorí by mali držať spolu, podrážajú. Čiže naozaj, strata dôvery je enormná v tejto krajine a nikomu sa netreba čudovať, že je opatrný a na to upozorňuje. Čiže naozaj upozorňujem na to, že v tejto krajine je všetko možné. To je naozaj krajina zasnúbená. Tu sme dovolili niekomu kúpiť zdravotníctvo, tak zachráňme, čo sa dá. Zachráňme aspoň niečo. Ďakujem.
Hrnčiar, Andrej, podpredseda NR SR (2019-05-09):
Pán poslanec Simon.
Jurinová, Erika, podpredsedníčka NR SR (2015-10-30):
Udeľujem slovo pánovi poslancovi Lipšicovi. S procedurálnym pán poslanec Martvoň.
Danko, Andrej, predseda NR SR (2017-03-31):
Ďakujem. Nasleduje pán poslanec Jozef Viskupič za poslanecký klub OĽANO.
Danko, Andrej, predseda NR SR (2019-11-27):
Ďakujem. Vystúpenia je prihlasovaný poslanec Dostál, pripraví sa poslankyňa Kiššová, nech sa páči.
Martvoň, Anton, poslanec NR SR (2014-11-10):
Ďakujem pekne, pán predseda. Pán Kaník, je ľahké len tak tvrdiť, že tam sa kradne, tam je korupcia, tam robia to, tam robia ono. Však podajte trestné oznámenie a riešte to! Však nič nerobíte, však toto, čo tu predvádzate, pán Kaník, je iba osočovanie. Trestné oznámenie v týchto veciach a vo všetkom, čo teraz tu v podstate spomínate ohľadom toho zdravotníctva alebo CT, tak práve naša vláda dala alebo náš minister dal trestné oznámenie vo vzťahu k Piešťanom. No a vy nám tu hovoríte o kradnutí v zdravotníctve? Nebol to náhodou váš bývalý minister zdravotníctva po skončení Dzurindovej vlády, ktorý odišiel žiť na Kanárske ostrovy? Tak čo nám to tu vlastne snažíte sa nahovoriť? (Potlesk.)
Pellegrini, Peter, predseda NR SR (2015-05-05):
Pán minister, pán minister, ak vás len môžem poprosiť, či by ste zaujali miesto pre navrhovateľa, tak ako býva dobrým zvykom. (Reakcia navrhovateľa.) Ďakujem pekne, pán minister.
M. Číž, podpredseda NR SR: (2006-12-07):
Vážené kolegyne, kolegovia, otváram možnosť prihlásiť sa do rozpravy ústne. Dobre, podľa možností by som... (Reakcie z pléna.) Áno, registrujem, že pani poslankyňa Sárközy bola prvá. Uzatváram možnosť prihlásiť sa do rozpravy ústne. S pomocou techniky prečítam mená všetkých pánov poslancov, ktorí sa prihlásili do rozpravy. Pán poslanec Bastrnák, je prítomný? Ako sa prihlásil? (Reakcie z pléna.) Pán poslanec Kukan, Liška, Kahanec, Szigeti, Palko Vladimír, Szigeti László, Palko Vladimír opäť, poprosím ešte raz, je potrebné prečítať všetkých, Palko Vladimír desiaty, Gabura Tomáš, Peter, pán poslanec Šimko, Sabolová, poprosím posunúť, Šimko, Sabolová, Bárdos, Frešo, Novotný, Pado, Rosová, Nagy, Ivančo, Galbavý, Gibalová, Goga, Minárik a Sárközy Klára. Ďakujem pekne. To sú poslanci, ktorí sa prihlásili do rozpravy. (Reakcie z pléna.) Páni poslanci, hovorím o tom, že vymenoval som poslancov, ktorí sa do rozpravy prihlásili ústne. Registroval som, že s procedurálnym návrhom sa hlásil pán poslanec Dzurinda. (Reakcia z pléna.) Či do rozpravy. Áno. Takže ešte do rozpravy prosím preradiť aj pána poslanca Dzurindu, aj pána poslanca Lipšica, aj pána Stanislava Kubánka, áno? Dobre. Uzatváram možnosť teda prihlásiť sa ústne do rozpravy. A pristúpime k ďalšiemu rokovaniu. Poslanci, ktorí sú uvedení ako péčka, teda na procedurálny návrh, sú prihlásení do rozpravy, áno? (Súhlasná reakcia.) Dobre. Slovo má pán poslanec Lipšic. (Reakcie z pléna.) Nech sa páči, beriem späť. Pani poslankyňa Sárközy, nech sa páči, po vás vystúpi pán poslanec Lipšic. Nech sa páči, pani poslankyňa, máte slovo.
Paška, Pavol, predseda NR SR (2012-07-27):
Faktická poznámka, pán predseda výboru Huba.
Číž, Miroslav, poslanec NR SR (2017-03-28):
Ďakujem pekne, no len tak niekoľko poznámok. Pán Osuský, ďakujem za vcelku serióznu diskusiu, len ten pomer Walesa a ten komunista, čo sa vám teda celkom asi nehodilo, Kwaśnievski bol dramaticky iný ako u pána Kováča, keď sme už pri tom, to bol drastický prepad, aby sme na to nezabudli len, lebo to je autentický pohľad na to, ako vnímala spoločnosť vtedajšia, po tom všetkom, čo tu počúvame, tú skutočnosť reálne. Práve to, že sme mali obrovský ohľad aj k prezidentovi aj k celýmu, k celému, k celému tomu portfóliu tých problémov, sme k týmto veciam nevyjadrovali. To, že sa to otvorilo v čase smrti pána prezidenta, bolo pre mňa nesmierne trápne, pretože mi bolo jasné, že sa nedá nehovoriť o tej skutočnej autentickej situácii. Viete, a, pán Osuský, jednu vec, ja som tu na týchto chodbách sedel, počúval a rozprával som sa v dobových reáliách v tom čase s aktérmi z jednej, druhej, tretej strany a aj tak netvrdím, že viem všetko. Len tu títo čitatelia novín a dievčatá a dámy, teda, pardon, ktoré mali vtedy 15 rokov, prídu sem a z nás všetkých robia úplných idiotov, nechápem tomu. Predsa múdrosť má aj pochybovanie, múdrosť má predsa aj zdržanlivosť, múdrosť predsa má aj rešpekt k súperovi, múdrosť v sebe musí obsahovať aj to, že teda predsa aj to moje videnie, pravdepodobne zvlášť keď ten súper to viní úplne inak, musím trošku inak modifikovať. To tu absolútne nie je, to je tá totálna konfrontácia, pani Blahová a podobne, nemá význam o tom rozprávať, čo to má spoločne s demokratickou diskusiou. Pán Heger, jedna otázka, to je rešpekt len, keď je teda toto konštruktívne, tak ja beriem vystúpenie pani podpredsedníčky, ktorá reprezentuje celú opozíciu, ako dôležité, že by ste mi povedali v tejto súvislosti, ako je teda to nekonštruktívne, keďže toto všetko je konštruktívne. Ako to vyzerá? Aby som teda vedel, no. Pán Krajniak, je, viete, no s Kočnerom, no tak pravdepodobne kolegovia SaS to vidia trošku zložitejšie, pretože teda pozerali sme všetci nesmierne vážne diskusie o poste generálneho... (Prerušenie vystúpenia časomerom.)
Laššáková, Jana, podpredsedníčka NR SR (2012-05-02):
Eva Hufková.
Pellegrini, Peter, predseda NR SR (2015-04-24):
Ďalším v poradí prihláseným je pán poslanec Novotný. Po ňom sa pripraví pán poslanec Mikloško. Nech sa páči.
J. Senko, poslanec: (2010-05-26):
Nikto nevyháňa našich maďarských spoluobčanov z tejto republiky. (Smiech v sále.) Spoluobčanov maďarskej národnosti z tejto republiky. Z tejto republiky si našich maďarských spoluobčanov pozýva na pomoc Viktor Orbán k svojej dlhodobej vládnej pozícii, ktorú si chce budovať. Vo svojom vystúpení ste nič konkrétne nenavrhli, len ste chceli zamútiť vodu a hľadali ste cestu, ako z tejto situácie vyjsť, lebo prvý gombík ste zapli vy, keď ste zobrali do vlády Stranu maďarskej koalície. Ani teraz, aj teraz s touto možnosťou kalkulujete tak, ako ste s ňou kalkulovali pri podpore SMK na kandidatúru pani Radičovej za prezidentku Slovenskej republiky. Vy ste posilňovali pozíciu SMK. Pozíciu SMK neposilňovala strana SMER ani súčasná vládna moc.
Jurinová, Erika, podpredsedníčka NR SR (2012-12-13):
Ďakujem, pán poslanec. Dávam slovo spravodajcovi z výboru pre vzdelanie, vedu, mládež a šport poslancovi Martinovi Froncovi a prosím ho, aby podal správu o výsledku rokovania tohto návrhu vo výbore.
Kažimír, Peter, podpredseda vlády a minister financií SR (2012-06-26):
Návrh zákona o osobitnom odvode z podnikania v regulovaných odvetviach a o zmene a doplnení niektorých zákonov sa predkladá ako zákon iniciatívny. Navrhovaným zákonom sa ustanovuje osobitný odvod pre právnické osoby, ktoré majú oprávnenie na výkon podnikateľskej činnosti v regulovaných odvetviach. Navrhovaný zákon sa predkladá ako jedno z opatrení na spravodlivejšie a ekonomicky efektívnejšie rozdelenie bremena vplyvov globálnej finančnej hospodárskej krízy, aby celá ťarcha konsolidácie nespočívala iba na pleciach občanov. Predložený návrh zákona ustanovuje, že odvody budú štátnymi finančnými aktívami. To znamená, stanú sa časťou štátnych finančných aktív, ktoré budú účelovo určené na financovanie prioritných projektov na naštartovanie hospodárskeho rastu a zamestnanosti. V predkladanom návrhu zákona sa navrhuje, aby regulovaná osoba platila osobitný odvod zo základu odvodu, ktorým je výsledok hospodárenia vykázaný za účtovné obdobie, v ktorom právnická osoba, ktorá má oprávnenie na výkon podnikateľskej činnosti v regulovaných oblastiach, vykonáva podnikateľskú činnosť. Povinnosť platenia sa navrhuje mesačne, pričom za posledné odvodové obdobie sa navrhuje december roku 2013, to znamená, hovoríme o odvode, ktorý má časovo limitovanú platnosť. Zaplatený odvod bude možno uplatniť ako daňový výdavok. Návrh zákona bol schválený na rokovaní vlády Slovenskej republiky 30. mája tohto roku. Účinnosť zákona sa navrhuje od 1. septembra tohto roku. Na základe uvedeného vás žiadam o prerokovanie predloženého vládneho návrhu zákona a dodávam, v duchu toho, čo som hovoril predtým pri zákone o dani z pridanej hodnoty, že taktiež na základe požiadavky zamestnávateľov ako výsledok rokovania tripartity je to, že si spolu so zamestnávateľmi, ktorí zastupujú aj firmy, ktoré by mohli byť dotknuté týmto zákonom, budeme rokovať na expertnej úrovni, aby sme si vysvetlili jednak obsah, účinnosť zákona. Aby sme sa ubezpečili o jednoznačnosti znenia tohto zákona. To znamená, nevylučujem po následnom rokovaní s expertnými skupinami zamestnávateľov takisto malé zmeny. Ďakujem.
Verešová, Anna, poslankyňa NR SR (2017-12-06):
Aj v tomto príspevku boli spomenuté klientske centrá, dokonca aj pán premiér chválil ministra vnútra za skvelé otvorenie mnohých a mnohých klientskych centier, ja sa vo svojom príspevku určite tohoto dotknem, celý môj príspevok teda sa venuje klientskym centrám, resp. jednému klientskemu centru. A nemôžem sa k tomu príspevku môjmu dostať už od jednej, lebo ja som ešte takúto aktivitu v živote nevidela v parlamente od koaličných poslancov, zvlášť teda strany SMER, asi prvýkrát v živote takto intenzívne diskutujú. A ja si to teda vysvetľujem tak, že po tých župných voľbách vám riadne tečie do topánok. No, asi tak.
Kollár, Boris, predseda NR SR (2021-05-13):
Prosím, prezentujme sa a hlasujeme. (Hlasovanie.) Prítomných 126 poslancov, za 97, zdržalo sa 28, nehlasoval 1. Konštatujem, že sme tento návrh schválili. Pristúpime k hlasovaniu o písomných odpovediach členov vlády Slovenskej republiky na interpelácie poslancov Národnej rady, tlač 400. (Hlasovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky , tlač 400.) Dávam hlasovať o uznesení, ktorým Národná rada berie na vedomie písomné odpovede členov vlády na interpelácie poslancov písomne podané predsedovi Národnej rady do 10. februára 2021. Prosím prezentujme sa a hlasujeme. (Hlasovanie.) Prítomných 126 poslancov, za 88, zdržalo sa 38. Konštatujem, že sme navrhované uznesenie schválili. Teraz budeme hlasovať o písomných odpovediach členov vlády Slovenskej republiky na interpelácie poslancov Národnej rady, tlač 481. (Hlasovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky , tlač 481.) Dávam hlasovať o uznesení, ktorým Národná rada berie na vedomie písomné odpovede členov vlády na interpelácie poslancov písomne podané predsedovi Národnej rady do 30. marca 2021. Prosím prezentujme sa a hlasujeme. (Hlasovanie.) Prítomných 125 poslancov, za 87, proti žiadny, zdržalo sa 38. Konštatujem, že sme navrhované uznesenie schválili. Pristúpime k hlasovaniu o prvom čítaní, v prvom, pristúpime k hlasovaniu v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 179/2011 Z. z. o hospodárskej mobilizácii, tlač 533. Dávam slovo spravodajcovi z výboru pre hospodárske záležitosti poslancovi Radovanovi Kazdovi, aby uviedol hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 179/2011 Z. z. o hospodárskej mobilizácii a o zmene a doplnení zákona č. 387/2002 Z. z. o riadení štátu v krízových situáciách mimo času vojny a vojnového stavu v znení neskorších predpisov v znení neskorších predpisov a ktorým sa dopĺňa zákon Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov , tlač 533.)
Bugár, Béla, podpredseda NR SR (2010-08-06):
Pán poslanec Číž.
Paška, Pavol, predseda NR SR (2014-05-13):
Ešte pán poslanec Hlina raz.
Pfundtner, Edita, poslankyňa NR SR (2016-05-20):
Ďakujem veľmi pekne za reakcie. Ja som rada, že do rozpravy alebo faktickou poznámkou reagoval pán kolega Fecko. Totižto naozaj dlhodobo a odborne sa venuje predmetnej problematike a mňa osobne teší, že zdieľal moju pochybnosť v určitých veciach. Priznám sa, ako som povedala aj pri rozprave, že nemala som pôvodne v úmysle vystúpiť v rozprave, vyprovokovalo ma k tomu to, že pred chvíľou pán navrhovateľ taktiež predniesol návrh, ktorý som nepovažovala za adekvátny a na riešenie situácie a skôr si myslím, že sú to návrhy, ktoré sú vytrhnuté z kontextu a sú nekoncepčné. Nemusíte so mnou súhlasiť, hovorím, tlmočím svoj názor a myslím si, že 24 hodín v prípade rozhodovaní o prevode vlastníckeho práva, hovoríme o vlastníckom práve, to nie je akože nejaká hocijaká malá zmena, kde sa nemajú skúmať nejaké základné a zásadné veci, si myslím, že znížiť alebo skrátiť teraz tú pôvodnú 15-dňovú lehotu na 24 hodín, hovorím, aj keď za ten zvýšený poplatok, považujem naozaj za nekoncepčné a považujem to za veľmi ľúbivý návrh na jednej strane, čo určite by uľahčilo alebo možno aj urýchlilo tie konania na katastrálnych úradoch, ktoré sú niekedy naozaj dlhé a sú tam určité prieťahy, ale na druhej strane si musíme povedať, že niekedy to má svoje opodstatnené dôvody a myslím si, že tento návrh je naozaj vytrhnutý z kontextu a je iba motivovaný nejakými marketingovými ťahmi. Ďakujem veľmi pekne.
Kadúc, Miroslav, poslanec NR SR (2012-12-18):
Ďakujem za slovo. Ja len na jednu poznámku, ste povedali, že, že v opozícii nemáme záujem diskutovať. Toto vôbec nie je pravda! Bolo, bolo x situácii na výbore, v pléne, keď sme diskutovať chceli a vy ste nám to znemožnili. Ja len pripomeniem situáciu, keď sme mali na výbore správu o myslím financovaní Najvyššieho súdu a pán predseda Najvyššieho súdu na, na konkrétne otázky tejto správy začal osobne útočiť na niektorých členov ústavnoprávneho výboru, niekoľko minút, možno 10, možno 15 minút to robil a vy ako predseda výboru ste sa tomu iba prizerali. Toto, toto, myslím, že diskusia bola po prvé znemožnená a po druhé, naozaj tam nebol priestor, čo povedať. Ďalší prípad. Zhruba, myslím, že minulý mesiac bola požiadavka na vypočutie zástupcu generálneho prokurátora. Vy ako vládna strana ste toto odmietli. Aj keď ste vedeli, že v prípade tej bytovky v Bernolákove chceme iba počuť, aká je pravda. Nechceli sme počuť medializované informácie. Toto ste odmietli! A tretia vec, máme tu správu o stave justície. Pripomínam, že ja som 29. októbra spolu, myslím, že to boli kluby SaS a SDKÚ, žiadal o túto správu. To sú dva mesiace. Opäť diskusiu ste znemožnili hlasovaním!
Jurinová, Erika, podpredsedníčka NR SR (2015-10-02):
Ďakujem pekne, pán poslanec. Dávam slovo spravodajcovi, ktorého určil navrhnutý gestorský výbor pre sociálne veci, poslancovi Péterovi Vörösovi. Nech sa páči, pán spravodajca.
Kuffa, Štefan, poslanec NR SR (2013-02-06):
Ďakujem za slovo, pán predseda. Chcem reagovať hneď tuná na kolegu spravodajcu, ktorý hovoril, že tento zákon nebude mať vplyv na, teda, ako na, sociálny vplyv, nebude mať dopad na, tak, nie? Tak to bolo. Sociálny vplyv. Dovolím si povedať, že bude mať dopad, a poviem, že pozitívny. Myslím si, že veľa ľudí sa aj poteší, že to kilometrovné nebude sa tak sledovať, ale ono by najlepšie bolo, keby tie, tie osobné autá nemali ten, tie IDS-ká alebo tie čipy takzvané, ktoré sme tu hovorili. Ja osobne, ak budú vyrábať autá s týmito čipmi, budem radšej jazdiť na starom aute, akoby som mal jazdiť na takomto aute, kde ma bude cez nejaký inteligenčný dopravný systém, či ja budem v Bratislave, alebo v Košiciach, alebo budem ja neviem v Ženeve, alebo kdekoľvek a ma budú sledovať cez satelit, kde som. Ja si chcem vo svojom osobnom voľne aj oddýchnuť a nie že by ma ešte ktosi, neviem, či minister, alebo ktokoľvek, pozoroval, že kde sa pohybujem. Takže ja sa rozhodnem radšej potom jazdiť na starom aute, kde tieto čipy nebudú. Ja som hlasoval proti tomuto zákonu celkovo. A chcem podporiť aj tuná kolegu Hlinu, Hlina, Hlinu, pardon, sa ospravedlňujem, trošku som to skomolil trošku to meno, stáva sa to. Chcem ho podporiť a aspoň nech cez tento pozmeňovací návrh má to menší dopad, teda ten negatívny, pre obyvateľov tejto krajiny. A naozaj, aj ja som to vnímal, akoby to bola taká predpríprava na zavedenie mýta v podstate, hej. A to mýto by bolo také, že nezaplatíš paušálne diaľničnú nálepku alebo nezaplatíš na tých rampách, koľko prejdeš, ale ti pekne, jednoducho ti vyčíslime a vyúčtujeme, koľko si prešiel kilometrov. Prešiel si ja neviem tisíc kilometrov, za tisíc kilometrov zaplatíš daň, ak je to 50-tisíc, 100-tisíc, zaplatíš za toľko. Iné je to, viem si to predstaviť možno skôr, kde to mýto je zavedené, možno u tých prepravcov a tých nákladných áut. To by bolo čosi úplne iné, ale aby to nemalo naozaj ten negatívny dopad na konkrétne rodiny. Myslím si, že rodiny a rodinné rozpočty majú dosť iných výdavkov a nie platiť ešte nejaké takéto mýto navyše. Ďakujem.
Hrušovský, Pavol, podpredseda NR SR (2011-09-08):
Pani poslankyňa Laššáková s faktickou poznámkou na vystúpenie pána poslanca Rašiho. Nech sa páči.
A. Belousovová, podpredsedníčka NR SR: (2007-09-14):
Faktické poznámky na vystúpenie pána poslanca Devínskeho majú pán poslanec Štefanec, pani poslankyňa Nachtmannová, pán poslanec Ivančo a pán poslanec Petrák. Končím možnosť prihlásiť sa s faktickými poznámkami. A slovo má pán poslanec Štefanec. Nech sa páči.
Viskupič, Marián, poslanec NR SR (2020-11-26):
Pán predsedajúci, ďakujem pekne za slovo. Pán poslanec Richter, ďakujem za vaše vystúpenie. Vo veľa veciach sa nezhodneme, ale to je asi prirodzené. Trošku tak z každej veci poviete polovicu. Trináste dôchodky. Tento rok bude vyplatený, vyplatená dvojnásobná suma oproti tomu, čo ste napríklad vlani vyplatili vy. Obedy zadarmo. Hovoríte zrušenie. Budú nahradené zvýšeným daňovým bonusom, za ktoré proste rodičia môžu riešiť to, čo potrebujú. A ale teda chcem sa skôr venovať tomu, čo sa zhodneme. Veľmi pekne ďakujem za potvrdenie, že teda ste povedali, že áno, papierové gastráče nemajú už v dnešnej dobe význam, ale tu mám len teda jednu otázku navyše. Aký význam teda majú potom elektronické gastrokarty? Veď to znamená jediné, to je taká istá karta ako klasická bežná bankomatová a človek si za tú takú obyčajnú kartu môže kúpiť obed úplne, že kdekoľvek, lebo už dneska ten POS terminál má každý, a navyše, ak máte gastrokartu, tak nie každá reštaurácia zrovna tú konkrétnu berie. Takže ja by som len doplnil to vaše vyjadrenie, že ani elektronické gastrokarty nemajú už v dnešnej dobe nejaké opodstatnenie. Ďakujem pekne.
Gál, Gábor, poslanec NR SR (2012-06-29):
Ďakujem za slovo, pani predsedajúca. Vážený pán poslanec Šebej, mne sa páči inštitút referenda, nie som s tým ale oslepený. Páči sa mi to, možno ako aj vám z hľadiska tej historickej, ako to bolo v antike. Aj by som bol zástancom referenda, kebyže vieme nájsť techniku, ktorá by odstránila moje obavy, aby, lepšie povedané, negatíva, ktoré vlastne to referendum ukrýva v sebe a ktoré ste vy veľmi dobre a podrobne z historického hľadiska aj nám ukázali a posvietil na to. Prvý taký, že populizmus a politika, že referendum je náchylné na to, aby sa politicky zneužilo alebo nejakou sugestívnou kampaňou na vlnách populizmu sa presadilo to, čo by v demokratickej spoločnosti nebolo normálne. Druhá je tyrania väčšiny, na ktorú ste tiež poukázali. Dobre si pamätáme ešte časy, keď tu HZDS dostávalo neskutočnú podporu vo voľbách, pritom to bol skoro nejaký štátny terorizmus, však vieme, čo všetko sa dialo, aká divoká privatizácia bola. A predsa len v ´98 vo voľbách stále bola najúspešnejšou parlamentnou stranou. A po tretie, komplikované otázky, ktoré neviem, ako vysvetlíme spoločnosti, keď na to nie je možnosť a v kampani môžu ovládať politické strany alebo finančné skupiny. My sme tu už zaviedli inštitúty, ktoré nepochádzajú z nášho právneho systému, ako ombudsman, a tak sa aj ujal. To proste ten inštitút nemá až taký význam. Priama voľba sudcov, prokurátorov, tiež by bolo dobré, ale v sterilnom prostredí to sa môže uskutočniť, ale nie na Slovensku. My nemáme na to... (Prerušenie vystúpenia časomerom.)
S. Kahanec, poslanec: (2008-04-08):
Už nechcem toľko oceniť vaše úvodné slovo. Tam si myslím, že ste tak tvrdo paušálne obvinili médiá, že nepíšu tak, ako písať majú. Takže si myslím, že to je fakt „obdivuhodné“, „obdivuhodné“, ako ste vystúpili v tom úvodnom slove. Keď porovnám vaše vystúpenie s inými, tak môžem povedať, že bolo vcelku pokojné. Ale na rozdiel od pani poslankyne Biró malo úplne inú náplň. Vy ste nabehli do nejakého obvinenia pána poslanca Lipšica, že je patetický, povýšenecký a že pôsobí vo veľkej miere zavádzajúco. Tak sa vás, pán minister, spýtam k tomu, keď uvádzal pán poslanec Lipšic výrok vášho pána premiéra, čo si to niektoré médiá dovoľujú k vláde, že to je neakceptovateľné: Nie je hádam tento výrok práve ten, ktorý je povýšenecký a ktorý si vyhradzuje právo na iba ten správny a jediný názor? Ďakujem pekne.
Aštaryová, Zuzana, poslankyňa NR SR (2011-06-02):
Súčasne odporúčam v zmysle § 74 ods. 1 zákona Národnej rady o rokovacom poriadku a v súlade s rozhodnutím predsedu Národnej rady prideliť v druhom čítaní na prerokovanie tento návrh okrem Výboru Národnej rady Slovenskej republiky pre financie a rozpočet aj ústavnoprávnemu výboru, Výboru Národnej rady pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre financie a rozpočet a zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi. Prosím, dajte hlasovať.
Hreha, Štefan, poslanec NR SR (2013-12-03):
Ďakujem pekne. Vážený pán predsedajúci, dovoľte, aby som ako určený spravodajca predniesol spoločnú správu o výsledku prerokovania návrhu Súhrnnej výročnej správy Slovenskej republiky za rok 2012 (tlač 779). Návrh súhrnnej výročnej správy pridelil na prerokovanie predseda Národnej rady rozhodnutím č. 748 zo dňa 11. novembra 2013 výboru pre financie a rozpočet a výboru pre verejnú správu a regionálny rozvoj do 22. novembra 2013. Ako gestorský výbor určil výbor pre financie a rozpočet, ktorý pripravil spoločnú správu o výsledku prerokovania uvedeného materiálu vo výbore a návrh na uznesenie Národnej rady. V súlade s rozhodnutím predsedu Národnej rady č. 748 zo dňa 11. novembra 2013 určené výbory prerokovali návrh súhrnnej výročnej správy. Výbor pre financie a rozpočet uznesením č. 258 zo dňa 12. novembra 2013, výbor pre verejnú správu a regionálny rozvoj uznesením č. 138 zo dňa 21. novembra 2013. Predloženú správu uvedené výbory prerokovali, so svojimi uzneseniami ju zobrali na vedomie. Zároveň odporučili Národnej rade návrh súhrnnej výročnej správy vziať na vedomie. Zo strany výborov Národnej rady ani poslancov neboli predložené iné stanoviská, pripomienky či pozmeňujúce alebo doplňujúce návrhy. Gestorský výbor schválil spoločnú správu uznesením č. 267 zo dňa 25. novembra 2013. Určil ma za spravodajcu výboru. Návrh uznesenia Národnej rady je prílohou tejto správy. Skončil som, pán predsedajúci, prosím, otvorte rozpravu.
A. Belousovová, podpredsedníčka NR SR: (2010-01-20):
Teraz dávam slovo predsedovi výboru pre verejnú správu a regionálny rozvoj poslancovi Tiborovi Cabajovi, ktorý bude informovať Národnú radu Slovenskej republiky o výsledku prerokovania návrhu vlády na skrátené legislatívne konanie o tomto vládnom návrhu zákona vo výbore. Nech sa páči, pán podpredseda.
Števulová, Zuzana, poslankyňa NR SR (2024-01-19):
Ďakujem veľmi pekne a ďakujem aj vám, pán Čaučík, že ste nám priblížili tieto vlastne zmeny vážne, ktoré nastanú v trestnosti vybraných majetkových trestných činov a podľa mňa výborne, že ste tak spravili, lebo ak koaliční poslanci, ktorí tu sú prítomní v tejto sále, počúvali, aspoň teda tí niektorí, ale však ja verím tomu, že oni sú v práci a sledujú nás na obrazovkách vo svojich kanceláriách, tak ak to počúvali, tak museli si všimnúť, že táto vážna novela, o ktorej tu rokujeme v skrátenom legislatívnom konaní v podstate zavádza zásadnú depenalizáciu týchto trestných činov, ktoré sa týkajú vlastne majetku, ktoré sa týkajú korupcie, ktoré sa týkajú subvenčných podvodov a že ide o takú masívnu novelu, ktorú v žiadnom prípade žiaden súdny zákonodarca predsa nemôže bez širšej spoločenskej zhody presadiť na silu a v skrátenom legislatívnom konaní. Ako nám včera pripomenula prezidentka, ak by sa tak stalo, tak by štát vlastne rezignoval na jednu zo svojich základných funkcií, ktorou je predsa presadzovanie spravodlivosti, ochrany a bezpečnosti pre všetkých obyvateľov a obyvateľky tejto krajiny a to je niečo tak zásadné a tak bezprecedentné vlastne v európskom priestore alebo teda poviem v priestore Európskej únie, lebo však aj v Európe máme rôzne štáty, že jednak je to hanba, ale jednak už len toto samotné je v podstate spochybnením toho, že či si ako Slovenská republika uvedomujeme a vážime tie hodnoty právneho štátu, spravodlivosti, demokracie, za ktoré sme vlastne do Európskej únie vstupovali a na základe ktorých využívame aj všetky tie výhody, ktoré sú spojené s členstvom v Európskej únii a v takomto prípade sa nemôžeme čudovať, že aj európski poslanci pociťujú potrebu sa k tým zmenám vyjadriť, a ja im za to ďakujem. (Potlesk.)
Jarjabek, Dušan, poslanec NR SR (2014-10-30):
No, ja naozaj nemám nárok reagovať na odborné argumenty pani poslankyne Šípošovej, ale reagujem len z toho dôvodu, že ma oslovila na začiatku. Pani poslankyňa, je radosť vás počúvať, je radosť vás počúvať ako opozičnú poslankyňu a určite je každému vo výbore príslušnom danej tematiky česť vám protirečiť a protiargumentovať. To je to, o čom by mal tento parlament byť, a takto si myslím, že by tie debaty mali prebiehať všetky. Čiže chcem sa veľmi pekne poďakovať za vaše vystúpenie a opozičným poslancom povedať: Srdečne vám gratulujem, že aj takúto pani poslankyňu máte medzi sebou. Ďakujem za pozornosť. (Potlesk.)
I. Mikloš, podpredseda vlády a minister financií SR: (2003-09-09):
Návrh novely bol vypracovaný v úzkej súčinnosti s ministerstvom spravodlivosti, ktoré vlastne aj iniciovalo navrhované zmeny a doplnenia. Spresňujú sa niektoré ustanovenia zákona a tiež vecná náplň niektorých už zavedených, už spoplatňovaných úkonov a konaní na súdoch s cieľom odstrániť nejednotný výklad. Dopĺňajú sa nové spoplatňované konania súdov, ktoré doteraz neboli spoplatnené. Napríklad konanie o vykonateľnosti  rozhodnutí cudzích správnych orgánov a podobne. V súvislosti s novelou Občianskeho súdneho poriadku sa rozširuje okruh vecných oslobodení od súdnych poplatkov, ako i oslobodenie vo veciach nečinnosti orgánu verejnej správy alebo ochrany pred nezákonným zásahom orgánu verejnej správy. Predkladaný návrh reaguje na potreby praxe v súvislosti so spoplatnením zmien zápisu údajov do Obchodného registra, ktoré sa zjednocuje pre všetky zmeny. Súčasne sa upravujú poplatky...
Grausová, Natália, poslankyňa NR SR (2018-02-13):
Pán kolega Mazurek, veľmi dobre si to povedal, veľmi výstižne. Ja by som ešte rada dodala jednu vec. Väčšina poslancov z OĽANO sa tvári, respektíve hovorí o sebe, že sú kresťania, dokonca včera, alebo neviem, nedávno váš bývalý poslanec Vašečka sa vyjadril, o koľko je on autentickejší kresťan ako mnohí z KDH, do ktorého vstupuje, oproti Hlinovi je autentickejší kresťan. A vy všetci sa tu hráte na kresťanov, respektíve deklarujete, že ste kresťania. Keď som navrhla modlitbu Otčenáš, ani raz ste to nepodporili, respektíve možno niekto, myslím, že jedna pani poslankyňa z vás. Čiže vlastne všetko to je faloš, vy, ja neviem, akí ste vy kresťania, v prvom rade ste veľmi, veľmi dobrí farizeji a klamete. Ďakujem.
M. Číž, podpredseda NR SR: (2007-10-24):
A slovo odovzdávam pánovi poslancovi Novotnému.
Zmajkovičová, Renáta, podpredsedníčka NR SR (2012-06-26):
Ďakujem, pani generálna riaditeľka. Pán spravodajca, chcete zaujať stanovisko? Nech sa páči.
Oravec, Ján, poslanec NR SR (2023-05-18):
Ďakujem pekne. Vážené kolegyne, vážení kolegovia, ja vás chcem potešiť tým, že teda vám sľubujem, že nevyužijem zďaleka všetkých 10 minút, bude mi stačiť dve minúty. Mám len veľmi krátke dve poznámky. Tá prvá je k tomu súčasnému stavu. My sme tu síce hovorili o tom, že dnešný stav je ten, že existujú dva limity, teda 5-tisíc a 15-tisíc, ale oni existujú v podstate len de iure, lebo de facto existuje len ten nižší limit, pretože keď človek chcel prísť platiť ako občan, no tak firma mohla len do 5-tisíc, čiže ono tých 15- existovalo len na papieri, takže myslím si, že je z tohto hľadiska rozumné to spojiť. Po druhé. Pokiaľ ide o ten náš návrh, zase chcem všetkých ukľudniť, ktorí si myslia, alebo stotožňujú si zvyšovanie limitov s tým, že sa tu vytvára nejaký väčší priestor pre pranie špinavých peňazí. Ten zákon, ktorý to bol spomínaný a ktorý teda novelizujeme, bol prijatý s odôvodnením, že budeme bojovať proti daňovým únikom a proti praniu špinavých peňazí. A Marián tu spomínal, že posledné tri roky vlastne nefungovali obmedzenia a že žiadne pranie špinavých peňazí tu nenastalo, ale treba spomenúť ešte aj tie roky predtým, čiže od roku 2013, kedy je ten zákon účinný, do roku 2020. Tento nástroj proti praniu špinavých peňazí a proti daňovým únikom nemal absolútne žiaden efekt, pretože peniaze sa tu veselo prali a k daňovým únikom dochádzalo k obrovským, takže ja by som bol rád, keby aj finančná správa, ale ministerstvo financií aj do budúcnosti a nielen na tomto konkrétnom zákone, ale aj na ďalších, dneska máme desiatky rôznych zákonov, ktoré nám v zásade slúžia k tomu, aby obmedzovali daňové úniky, a prípadné korupčné správanie a mnohé z týchto nástrojov majú veľmi pochybný efekt aj v tomto prípade sa to ukázalo, pretože skomplikovali život len poctivým podnikateľom a občanom a nepoctivci, zlodeji, darebáci si niečo také nevšimli a veselo peniaze prali a s peniazmi unikali ďalej. Takže ináč by bolo, to už je len taká posledná poznámka na záver, veľmi užitočné, keby táto snemovňa prijímala viac zákonov s dobou účinnosti do nejakého konkrétneho dátumu, a keď sa ukáže, že ten zákon nefunguje, tak by jednoducho prestalo platiť, tzv. sunset close, tento zákon napr. by bol ideálny, keď v roku 2013 bol prijímaný, aby sa prijal, povedzme na päť rokov, hneď po piatich rokoch vedeli, že nefunguje, jednoducho by sme ho tu nemali, a tento problém by sme tu neriešili. Ďakujem pekne.
Vašečka, Richard poslanec NR SR (2020-04-20):
Ďakujem za slovo, pán predsedajúci. Dajte hlasovať o tom, že Národná rada Slovenskej republiky sa rozhodla prerokovať uvedený návrh zákona v druhom čítaní.
Figeľ, Ján, podpredseda NR SR (2014-11-09):
Nech sa páči, Daniel Krajcer.
Figeľ, Ján, podpredseda NR SR (2014-06-25):
Tak takúto vec rozhodneme, keď tak, potom, ale teraz bude vystúpenie pána poslanca, teda pána spravodajcu Martvoňa. Nech sa páči.
Lehotský, Tomáš, poslanec NR SR (2020-09-29):
Ďakujem, pani Záborská, za reakciu. Povedali ste to nakoniec sama, že tie údaje a informácie, ktoré získavajú lekári povedzme pri predoperačných vyšetreniach alebo, ja neviem, policajti, keď dochádza k nejakému trestnému činu, prispievajú ako keby k riešeniu daného problému, resp. pri tých predoperačných vyšetreniach prispievajú k tomu, aby tá operácia bola v poriadku. Ja tu nevidím nejakú spojitosť medzi tým, aké údaje sa chceme, alebo chcete teda dopytovať, a medzi tým, ako je možné riešiť problematiku interrupcií alebo ich znižovania. Ďakujem.
B. Bugár, podpredseda: (2004-11-30):
Takže, pani poslankyňa Masácová, nech sa páči, môžete vystupovať.
Pčolinský, Peter, podpredseda NR SR (2022-12-01):
Pán poslanec má doplňujúcu otázku, nech sa páči. Pána poslanca Dostála zapnite! Už máte.
Horváthová, Eva, poslankyňa NR SR (2021-05-05):
Ďakujem pekne za slovo. Ja by som sa vám chcela, ctená snemovňa, ospravedlniť, že to ide takouto formou. Neni to celkom moja vina, ale myslím si, že je to dobrý pozmeňujúci návrh, ktorý, o ktorom som vedela od začiatku. Mal byť podaný možno na výbore, ale keďže nebol schválený koaličnou radou, neskôr sa tak udialo, ale včera sa nestihol podať v pléne, preto sme si dovolili otvoriť rozpravu. Priznávam to tu otvorene a chcem vás poprosiť o podporu, pretože si myslím, že je to dobrý návrh. Reaguje na aplikačnú prax, kedy sa to udialo napríklad v prípade pána Lučanského, ktorý mal, jeho rodina mala možnosť, písomný súhlas z jeho strany, že môže nahliadnuť do dokumentácie, ale nemala overený podpis a pacient teda bol v kóme a tento podpis sa nestihol overiť. Čiže reaguje aj na túto kauzu, aj na niektoré iné, ktoré sa stali. A myslím si, že je to dobrý pozmeňujúci návrh, tak vás prosím týmto o podporu. Ďakujem veľmi pekne.
B. Bugár, podpredseda NR SR: (2004-09-08):
(Hlasovanie.) Prítomných je 133 poslancov, za  113 poslancov, proti 3 poslanci, 11 poslanci sa zdržali hlasovania, nehlasovali 6. Návrh uznesenia sme schválili. Teraz pristúpime k hlasovaniu o návrhu poslanca Národnej rady Slovenskej republiky Dušana Jarjabka na vydanie zákona, ktorým sa mení a dopĺňa zákon č. 391/2004 Zb. o plate poslanca Európskeho parlamentu a o zmene a doplnení niektorých zákonov (tlač 805). Pán poslanec Ondrejka, nech  sa páči, máte slovo. V. Ondrejka, poslanec: V rozprave vystúpil jeden poslanec, nepodal však procedurálny návrh. Preto, pán predsedajúci, dajte hlasovať o tom, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Bugár, Béla, podpredseda NR SR (2019-10-28):
Pán poslanec Mizík.
Ďuriš Nicholsonová, Lucia, podpredsedníčka NR SR (2016-10-14):
Ďakujeme, pán poslanec. Na vaše vystúpenie zareaguje s faktickou poznámkou jeden pán poslanec. Pán poslanec Baránik, nech sa páči.
Šefčík, Marek, poslanec NR SR (2023-03-23):
Ďakujem pekne, pán kolega, za tvoju faktickú poznámku. Ja vyznávam filozofiu, že treba pomôcť rodinám a ísť aspoň krok po kroku. Napriek tomu si myslím, že za toto volebné obdobie hnutie, v ktorom sme, OĽANO, spravilo, čo sa týka prorodinnej, prosociálnej politiky, veľmi veľa pre rodiny, ale aj pre ostatné skupiny, ktoré označujeme ako slabšie alebo slabé teda aj pre dôchodcov a ďalšie a ďalšie skupiny, čo sa týka rodín, enormné zvýšenie prídavkov na deti, enormné zvýšenie daňového bonusu a toto, tento zákon plus tieto pozmeňujúce návrhy sú ďalšími kamienkami do mozaiky tej prorodinnej a prosociálnej politiky OĽANO. Ak by sa podarili ďalšie veci ešte za ten krátky čas, ktorý nám ostáva, je to len dobre. Verím, že aj nasledujúca vláda, ktorá príde po nás, bude v tomto pokračovať a nenechá rodiny nikdy v kaši.